کابل میں ئل ٹینکرز میں لگنے والی آگ نے 12 افراد ہلاک

افغانستان کے دارالحکومت کابل میں آئل ٹینکرز میں لگنے والی آگ کے نتیجے میں 12 افراد ہلاک اور 8 شدید زخمی ہوگئے۔

خبر کا کوڈ: 4538

تاریخ: 02 May 2021 - 21:06

مقدس دفاع نیوز ایجنسی نے خامہ کے حوالے سے نقل کیا ہے کہ افغانستان کے دارالحکومت کابل میں آئل ٹینکرز میں لگنے والی آگ کے نتیجے میں 12 افراد ہلاک اور 8 شدید زخمی ہوگئے۔  اطلاعات کے مطابق کابل کے علاقے قلعہ مراد کی مرکزی شاہراہ پر فیول ٹینکرز کے آپس میں تصادم سے خوفناک آگ بھڑک اُٹھی۔ دیکھتے ہی دیکھتے آگ نے دیگر آئل ٹینکرز اور گاڑیوں کو بھی اپنی لپیٹ میں لے لیا۔

آتشزدگی میں 12 فیول ٹینکرز، 4 کاریں اور 3 ٹرک جل کر خاکستر ہوگئے جب کہ آپس کی دکانوں اور گھروں کو بھی شدید نقصان پہنچا ہے۔ حادثے میں مجموعی طور پر 12 افراد ہلاک اور 8 زخمی ہوگئے۔

فائر بریگیڈ کے عملے نے چار گھنٹوں کی جدوجہد کے بعد آگ پر قابو پالیا۔ ہلاک اور زخمی ہونے والوں کو قریبی اسپتال منتقل کردیا گیا ہے جہاں 2 کی حالت نازک بتائی جارہی ہے۔